ถล่ม อส.4 ศพ คาโรงเรียน โจรใต้อำมหิต 
ขณะเฝ้าคุ้มครองนักเรียน ล่ายิงปะทะรวบตัวได้ 1,โจรใต้อำมหิตบุกยิงถล่ม 4 อส.ดับคาโรงเรียน ขณะดูแลความปลอดภัยนักเรียน คนร้าย 4 คนใส่ชุดดำคล้ายทหารพราน ทำทีเข้ามาคุยแล้วสาดกระสุนใส่แบบไม่ทันตั้งตัว วิ่งขึ้นรถกระบะหนี อีกชุดโรยตะปูเรือใบไม่ให้ตาม เจ้าหน้าที่ปิดล้อมบริเวณใกล้เคียงเกิดยิงปะทะจับได้ 1 คน ส่วนคดีคาร์บอมบ์หน่วยเฉพาะกิจ ตชด.สงขลา คุมตัวผู้สงสัยมาแล้วรวม 8 คน,เหตุโจรใต้ยิงถล่มชุด อส.ดูแลนักเรียนดับ 4 ศพ เปิดเผยเมื่อเวลา 11.45 น. วันที่ 10 ม.ค. พ.ต.อ.พสิษฐ์ ศานติปรัชญา ผกก.สภ.ยะรัง จ.ปัตตานี รับแจ้งเกิดเหตุคนร้ายยิงเจ้าหน้าที่เสียชีวิต เหตุเกิดภายในโรงเรียนบ้านบูโกะ หมู่ 5 ต.ประจัน ไปตรวจสอบพร้อมด้วย พล.ต.ปิยพงษ์ วงศ์จันทร์ ผบ.ฉก.ปัตตานี พล.ต.ต.ปิยะวัฒน์ เฉลิมศรี ผบก.ภ.จ.ปัตตานี พ.อ.กฤศณัฏฐ์ จันทร รอง ผบ.กกล.จชต. นายอับดุลการิม ยีดำ นายอำเภอยะรัง และเจ้าหน้าที่กองพิสูจน์หลักฐาน,จุดเกิดเหตุอยู่ใต้อาคารเรียน 2 ชั้น มีโต๊ะไม้ยาว เก้าอี้ล้มเกลื่อนกลาด พบเจ้าหน้าที่ อส.ยะรัง เสียชีวิต 4 นาย ทราบชื่อนายมูฮำหมัด เตะเด็ง อายุ 29 ปี นายอับดุลเลาะ สาและ อายุ 34 ปี นายบือราเฮง จิ อายุ 24 ปี และนายสุไลมาน แว–อูเซ็ง อายุ 43 ปี ทั้ง 4 นายอยู่ในชุดเครื่องแบบ อส. ถูกยิงด้วยอาวุธปืนสงครามเข้าลำตัวหลายนัด ที่พื้นพบปลอกกระสุนปืนอาก้าและเอ็ม 16 รวม 20 ปลอก นอกจากนี้ยังพบรอยเลือด คาดเป็นของคนร้าย เจ้าหน้าที่เก็บไว้เป็นหลักฐาน,สอบสวนทราบว่า ช่วงเกิดเหตุโรงเรียนเปิดสอนตามปกติ เจ้าหน้าที่ อส.ทั้ง 4 นายดูแลความปลอดภัยภายในโรงเรียน มีคนร้าย 4 คนสวมหมวกไหมพรม แต่งกายชุดดำคล้ายทหารพราน พร้อมสะพายอาวุธปืนสงคราม เดินมาหาทำทีสอบถามข้อมูล ขณะนั้นเจ้าหน้าที่ อส. 3 นาย นั่งอยู่ไม่ทันตั้งตัว กลุ่มคนร้ายกระหน่ำยิง ส่วน อส.อีก 1 นาย ยืนอยู่ห่างกันประมาณ 5 เมตร เห็นคนร้ายกราดยิงเพื่อน หยิบปืนยิงต่อสู้ปะทะกัน กระทั่งถูกยิงเสียชีวิตรวม 4 ศพ จากนั้นคนร้ายขโมยปืน HK 33 ของเจ้าหน้าที่จำนวน 4 กระบอก หนีออกไปทางประตูหลังโรงเรียนมีรถกระบะรออยู่ เร่งเครื่องหนีเข้าไปในหมู่บ้าน คนร้ายอีกชุดทำหน้าที่โรยตะปูเรือใบบนถนนหลายจุด เพื่อป้องกันไม่ให้เจ้าหน้าที่ติดตาม,ต่อมาเวลา 15.00 น. พล.ต.ต.ปิยะวัฒน์ เฉลิมศรี ผบก.ภ.จ.ปัตตานี รับแจ้งเหตุยิงปะทะกันในพื้นที่บ้านกรือเซะ หมู่ 3 ต.ตันหยงลุโละ อ.เมืองปัตตานี ไปตรวจสอบพร้อม พล.ท.พรศักดิ์ พูลสวัสดิ์ แม่ทัพภาคที่ 4 เจ้าหน้าที่จับกุมนายมะกรี อิสอปุเต๊ะ อายุ 45 ปี พร้อมตรวจยึดรถ จยย.ฮอนด้า เวฟ สีน้ำเงิน ทะเบียน กมร 384 ปัตตานี พร้อมอุปกรณ์สนาม เสื้อผ้า และผ้าโพกศีรษะสีดำ,ทั้งนี้ สืบเนื่องจากเจ้าหน้าที่ตำรวจ สส.ภ.จ.ปัตตานี เข้าไปร่วมปิดล้อมตรวจค้นในพื้นที่ดังกล่าว หลังเกิดเหตุคนร้ายยิง อส. พบชายต้องสงสัย 2 คนขี่รถ จยย.ผ่านท่าทางมีพิรุธ ขอตรวจค้น คนซ้อนท้ายชักใช้ปืนยิงใส่เจ้าหน้าที่เกิดการยิงปะทะกัน คนร้ายจอดรถ จยย.ข้างทางทิ้งสัมภาระ แล้ววิ่งหลบหนีไปทางบ่อปลาท้ายหมู่บ้าน จับกุมนายมะกรี ส่วนอีก 1 คนหนีไปได้ พบรอยเลือดหยดเป็นทางคาดถูกยิงได้รับบาดเจ็บ เจ้าหน้าที่กระจายกำลังปิดล้อมตรวจค้น พร้อมประสานเฮลิคอปเตอร์เข้ามาตรวจบินทางอากาศ ยังไม่พบตัว,พล.ต.ต.ปิยะวัฒน์กล่าวว่า เหตุการณ์ที่เกิดขึ้นน่าจะเชื่อมโยงกันกับเหตุลอบยิง อส. เนื่องจากเป็นช่วงเวลาไล่เลี่ยกัน อีกทั้งเส้นทางหลบหนีเป็นเส้นทางเดียวกัน ส่วนคนร้ายยิงต่อสู้กับเจ้าหน้าที่นั้น เชื่อเป็นชุดที่ทำหน้าที่นำปืน หรือเสื้อผ้า เครื่องใช้ของกลุ่มคนร้ายก่อเหตุไปทำลาย ขณะนี้คุมตัวนายมะกรีไปยังศูนย์ซักถามเพื่อสอบปากคำต่อไป,ด้าน พล.ท.พรศักดิ์ พูลสวัสดิ์ แม่ทัพภาคที่ 4 กล่าวว่า ขอแสดงความเสียใจกับครอบครัว และญาติพี่น้องของเจ้าหน้าที่ อส. เสียสละชีวิตอย่างกล้าหาญ ขณะนี้สั่งการให้เจ้าหน้าที่ทั้ง 3 ฝ่าย สนธิกำลังเข้าปิดล้อมในพื้นที่บริเวณใกล้เคียง ส่วนที่หลังมัสยิดกรือเซะเกิดปะทะกับกลุ่มคนร้ายชุดแรก 2 คน ควบคุมตัวผู้ต้องสงสัย 1 คน ตรวจสอบประวัติเป็นแนวร่วมผู้ก่อเหตุรุนแรง บ้านอยู่ อ.สะบ้าย้อย จ.สงขลา มาอาศัยอยู่กับภรรยาที่ จ.ปัตตานี อยู่ระหว่างการขยายผล,สำหรับความคืบหน้าเหตุโจรใต้โหดฆ่าแขวนคอ นายอมตะ สโมทานทวี อายุ 62 ปี อดีตครูที่เกษียณ อายุราชการ ภายในบ้านเลขที่ 123/8 หมู่ 1 บ้านหว้าหลัง ต.สะบ้าย้อย อ.สะบ้าย้อย จ.สงขลา ใช้สกอตช์เทปปิดปากและใช้เชือกมัดมือมัดเท้า ชิงเอารถกระบะอีซูซุ ทะเบียน บพ 1331 สงขลา ไปประกอบระเบิดคาร์บอมบ์บริเวณหน้าหน่วยเฉพาะกิจ ตชด.สงขลา พื้นที่หมู่ 3 บ้านนิคม ต.ท่าม่วง อ.เทพา จ.สงขลา เป็นเหตุให้เจ้าหน้าที่ได้รับบาดเจ็บรวม 8 คน ต่อมาคุมตัวชาย 3 คนไปสอบสวน ทำหน้าที่ชี้เป้าและดูความเคลื่อนไหว คาดเป็นฝีมือกลุ่มบีอาร์เอ็น,ล่าสุดเช้าวันที่ 10 ม.ค. พล.ต.ต.ไพโรจน์ ทานธรรม ผู้บังคับหน่วยเฉพาะกิจสงขลา เปิดเผยว่า ขณะนี้คุมตัวผู้ต้องสงสัยเพิ่มอีก 5 คน ถูกส่งตัวไปยังศูนย์ซักถามที่หน่วยทหารพรานที่ 41 หลังจากสนธิกำลังตำรวจตระเวนชายแดนที่ 43 ร่วมกับตำรวจ สภ.บ้านโหนด เข้าตรวจค้นเป้าหมายในพื้นที่ หมู่ 2 บ้านควนหรัน ต.เปียน อ.สะบ้าย้อย พบวัตถุต้องสงสัย เช่น แผงวงจรโทรศัพท์ อุปกรณ์อิเล็กทรอนิกส์ และเหล็กเส้นนำไปใช้ประกอบเป็นระเบิด ตรวจพบในขนำหลังหนึ่ง คาดเป็นสถานที่ประกอบระเบิดในครั้งนี้ ขณะนี้เจ้าหน้าที่คุมตัวชายต้องสงสัยรวม 8 คน,ขณะที่ พล.ต.ปิยพงษ์ วงศ์จันทร์ ผบ.ฉก.ปัตตานี พล.ต.ต.ปิยะวัฒน์ เฉลิมศรี ผบก.ภ.จ.ปัตตานี พ.อ.หาญพล เพชรม่วง ผบ.ทพ.43 พร้อมกำลังคุมตัวนายดันย์ยา อูมา ผู้ต้องหาตามหมายจับคดีความมั่นคงก่อเหตุในพื้นที่ อ.หนองจิก จ.ปัตตานี รวม 4 ครั้ง ทั้งลอบยิงนางประพร แก้วมณีรัตน์ อส.จ. ปัตตานีเสียชีวิต ลอบยิงฐานปฏิบัติการทหาร ลอบยิง ฐานปฏิบัติการชุดคุ้มครองตำบล และลอบวางระเบิดเสาไฟฟ้า ทำแผนประกอบคำรับสารภาพที่ก่อเหตุในพื้นที่ อ.หนองจิก จ.ปัตตานี เหตุเกิดเมื่อวันที่ 2 เม.ย.57
โจรใต้อำมหิตบุกยิงถล่ม 4 อส.ดับคาโรงเรียน ขณะดูแลความปลอดภัยนักเรียน คนร้าย 4 คนใส่ชุดดำคล้ายทหารพราน ทำทีเข้ามาคุยแล้วสาดกระสุนใส่แบบไม่ทันตั้งตัว วิ่งขึ้นรถกระบะหนี อีกชุดโรยตะปูเรือใบ
โจรใต้,ปัตตานี,ยิง อส.,อส.ดูแลนักเรียน,ข่าวหน้า1